**Bodor Miklós**

*(Kisvárda,1920. szeptember 17.)*

Nyolc gyermekes családban született. Középiskolai tanulmányait szülővárosában végezte. Ezután a Csepel művekben dolgozott. Ott került kapcsolatba az Olvasó Munkás Klubbal, amelyet akkor Tamási Lajos vezetett. Az ő irányításával kezdett el írni és került közelebb az élő irodalomhoz. Első kötete is a Klub könyvsorozatában jelent meg. Azóta több antológiában szerepelt: Üzenet, Kibontott zászló, Iszalagfény, Kezemben piros alma, Gondjainkra bízva, Békével jöttem.

Önálló kötetei: Az én virágom, 1977; Tisztaviza forrás, 1983; Utak és útvesztők, 1989; A csend honában, 1992; Szólalj meg, Tisza-táj! 1993.

/Katona Béla: Szabolcs-Szatmár-Bereg irodalmi topográfiája, II. Ajaktól Zsurkig Nyíregyháza : Jósa Múz. 1996./